### Beslutning

Lea Nissen, Lea Kristensen, Ove Kristensen, Øvli Nørgaard, Zacharias Carlsen og Alvin Hansen kunne tiltræde indstillingen i overensstemmelse med Magistratens anbefaling.

 George Andresen kunne ikke tiltræde indstillingen.

Endelig vedtagelse af forslag til Lokalplan nr. 926, Blandet byområde ved [adresse], [adresse] og Tillæg nr. 12 til Kommuneplan 2013.

### Resumé

Lokalplanområdet omfatter et areal på cirka 9.000 m2. Området er både privatejet og offentligt ejet. Planen er udarbejdet efter ønske fra grundejerne om at udnytte området til et blandet byområde. Heri indgår boliger, liberale erhverv og butikker. Lokalplanen ophæver Lokalplan nr. 58 for den del, der vedrører denne lokalplan.

 Lokalplanen er ikke i overensstemmelse med Kommuneplan 2009 med hensyn til anvendelse, bygningshøjde samt omfang og er derfor fulgt af tillæg nr. 12 til Kommuneplan 2013. Bygningshøjden er foreslået ændret fra 4 til 6 etager. Bygningshøjden er ændret til 4 til 6 etager mod gade og 3 til 5 etager mod gårdrummet. Bebyggelsesprocenten fastlægges i to rammeområder til henholdsvis 280 og 170 procent.

 Forslaget har været offentligt fremlagt i perioden 5. juni 2013 til den 14. august 2013. I høringsperioden er der indkommet otte bemærkninger til forslaget, og heraf er der et veto fra Naturstyrelsen. Naturstyrelsen har efterfølgende frafaldet veto mod planen. Bemærkningerne medfører rettelser om, at boliger ikke må opføres i stueetagen i byggefelterne mod [adresse] og [adresse], at altangange ikke må etableres og, at lokalplanforslaget suppleres med en redegørelse for planens påvirkning på bymiljøet. En fælles parkeringsløsning afløses derudover af en mulighed for at etablere parkering i takt med, at bebyggelsen opføres. Endelig indgår et afsnit af oplysende karakter om forhold efter VVM-lovgivningen.

 Rettelser er kort beskrevet i indstillingens punkt 5.4, mens bemærkningerne er kommenteret detaljeret i Bilag 3.

### Indstilling

At 1) forslag til Lokalplan nr. 926 vedtages endeligt med ændringer beskrevet i afsnit 5.4.
 At 2) forslag til Tillæg nr. 12 til Kommuneplan 2013 vedtages endeligt.
 At 3) bemærkninger besvares som angivet under indstillingens afsnit 5.4 og bilag 3.

### Sagens forløb

13-04-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-04-2016 Magistraten
Fremsendes til [adresse] med bemærkning, at Magistraten i mødet den 18. april 2016 anbefaler, at byrådet tiltræder Magistratsafdelingen for Teknik og Miljøs indstilling af 1. april 2016.

 Caroline Svendsen tog forbehold.
 27-04-2016 [adresse]
Fremsendes til Teknisk Udvalg til behandling i henhold til beslutning i byrådets møde den 27. april 2016.
 02-05-2016 Teknisk Udvalg
Lea Nissen, Lea Kristensen, Ove Kristensen, Øvli Nørgaard, Zacharias Carlsen og Alvin Hansen kunne tiltræde indstillingen i overensstemmelse med Magistratens anbefaling.

 George Andresen kunne ikke tiltræde indstillingen.